Likumprojekta “Grozījums Zinātniskās darbības likumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījums Zinātniskās darbības likumā” (turpmāk – projekts) izstrādāts pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts “Grozījums Zinātniskās darbības likumā”” (turpmāk – likumprojekts) izstrādāts, ar mērķi veicināt zinātnes, tehnoloģiju un inovācijas politikas plānošanas dokumentos noteikto uzdevumu izpildi – atbalstīt zinātnisko institūciju institucionālās izcilības veidošanu, t.sk. mērķtiecīgus zinātnisko institūciju apvienošanās un teritoriālās, vai funkcionālās integrācijas pasākumus, tādējādi mazinot zinātnes nozares resursu fragmentāciju un nodrošinot zinātnes (pētniecības) cilvēkkapitāla stiprināšanu.Saskaņā ar Zinātniskās darbības likuma 21.panta sestās daļas 1.punktu valsts zinātnisko institūtu – atvasinātu publisku personu reorganizē, ja lēmumu par reorganizāciju pieņēmušas iesaistīto institūciju lēmējinstitūcijas un apstiprinājis Ministru kabinets. Pamatojoties uz Zinātniskās darbības likuma 21.panta sestās daļas 1.punkta “b” apakšpunktu un 21.panta septīto daļu, kā arī, ievērojot atvasinātas publiskas personas – valsts zinātniskā institūta “Latvijas Hidroekoloģijas institūts” Zinātniskās padomes 2016.gada 3.maija lēmumu (izraksts Nr. 1 no sēdes protokola Nr.3/2016) un Daugavpils Universitātes Senāta 2016.gada 17.jūnija lēmumu (izraksts no sēdes protokola Nr. 8), kā arī Latvijas Zinātnes padomes 2016.gada 13.oktobra atzinumu Nr.1/4.N-51, Izglītības un zinātnes ministrija sagatavoja Ministru kabineta rīkojuma projektu “Par atvasinātas publiskas personas – valsts zinātniskā institūta “Latvijas Hidroekoloģijas institūts” reorganizāciju” (pielikumā).Likumprojekts paredz no 2017.gada 1.novembra izslēgt no Zinātniskās darbības likuma 21.2 panta sestajā daļā uzskaitīto valsts zinātnisko institūtu – atvasināto publisko personu saraksta Latvijas Hidroekoloģijas institūtu. |
| 3. | Projekta izstrādē iesaistītās institūcijas | Izglītības un zinātnes ministrija (turpmāk – Ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Universitāte, Institūta darbinieki, t.sk. zinātnieki, kas turpinās strādāt reorganizācijas rezultātā izveidotajā Universitātes publiskā aģentūrā “Latvijas Hidroekoloģijas institūts”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministrija izstrādāja Ministru kabineta rīkojuma projektu “Par atvasinātas publiskas personas “Latvijas Hidroekoloģijas institūts” reorganizāciju”, jo, saskaņā ar Zinātniskās darbības likuma 21.panta sestās daļas 1.punkta “b” apakšpunktā noteiktā, ka valsts zinātnisko institūtu – atvasinātu publisku personu reorganizē, nododot to valsts augstskolai – atvasinātai publiskai personai, ja lēmumu par reorganizāciju pieņēmušas iesaistīto institūciju lēmējinstitūcijas un apstiprinājis Ministru kabinets. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izstrādē iesaistīto institūciju funkcijas un uzdevumi netiks mainīti.Ir paredzēta reorganizācija un ir izstrādāts Ministru kabineta rīkojuma projekts “Par atvasinātas publiskas personas “Latvijas Hidroekoloģijas institūts” reorganizāciju” par valsts zinātniskā institūtā – atvasinātu publisku personu reorganizāciju, nododot to valsts augstskolai – atvasinātai publiskai personai un izveidojot Daugavpils Universitātes aģentūru “Latvijas Hidroekoloģijas institūts”. |
| 3. | Cita informācija | Nav. |

*II, V un VII sadaļas - Projekts šo jomu neskar*

Izglītības un zinātnes ministrs K. Šadurskis

Vīza:

Valsts sekretāre L. Lejiņa

18.07.2017.

16:01

519

D. Stepanovs, 67047971

dmitrijas.stepanovs@izm.gov.lv

N. Mazure, 67047940

nadezda.mazure@izm.gov.lv